Document ID: 31985R1062

KOMISSION ASETUS (ETY) N:o 1062/85,
annettu 25 päivänä huhtikuuta 1985,
öljysiementen tukijärjestelmän soveltamista koskevista yksityiskohtaisista säännöistä annetun asetuksen (ETY) N:o 2681/83 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(), sellaisena kuin se on viimeksi muutettuna asetuksella (ETY) N:o 231/85(), ja erityisesti sen 27 artiklan 5 kohdan,
sekä katsoo, että
komission asetuksen (ETY) N:o 2681/83(), sellaisena kuin se on viimeksi muutettuna asetuksella (ETY) N:o 1814/84(), 8 artiklassa säädetään todistushakemuksen jättämistä koskevista aikarajoista; niissä tapauksissa, joissa näiden määräaikojen noudattamatta jättäminen ei vaikuta tuen määrään, kyseisten määräaikojen voimassapitäminen ei ole tarpeellista eikä tarkoituksenmukaista, jos on mahdollista määrittää päivä, jona todistushakemus on jätetty, ja
tässä asetuksessa säädetyt toimenpiteet ovat rasvojen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetuksen (ETY) N:o 2681/83 8 artiklan 1 kohtaan seuraava alakohta:
"Kuitenkin, todistuksen ID-osaa koskevien hakemusten osalta siinä tapauksessa, että edellä ilmoitettujen aikarajojen noudattamatta jättäminen ei muuta sovellettavan tuen määrää,
P kello 16 päättyvää määräaikaa pidennetään kello 24:ään asti,
P ensimmäisen alakohdan c alakohdassa tarkoitetun kello 17.30 päättyvän määräajan noudattamista koskevaa säännöstä ei sovelleta."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Asianomaisten pyynnöstä sitä sovelletaan myös ratkaisemattomiin tapauksiin.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 25 päivänä huhtikuuta 1985.

Labels: 17
19